text: Правителството отпуска 180 000 лева за нови асансьори в "Св. Анна" - Новини
  Правителството е осигурило 180 000 лева за закупуване на два нови асансьора за терапевтичния блок в многопрофилната болница за активно лечение "Св.Анна" във Варна.
  Информацията беше потвърдена за Радио Варна от премиера Бойко Борисов.
  Районният прокурор Красимир Конов съобщи, че е насрочена съдебно-техническа експертиза,​ която да установи каква е причината за падането на асансьора, който е бил сертифициран от Регионалния отдел на агенцията за метрологичен надзор през май тази година.
  Припомняме, че осем души паднаха с асансьора на 4 декември, четирима от тях пострадаха леко,а една жена остана в болницата за лечение с травми на двата крака.